Lav et referat af nedenstående tekst:

Tekst:
En vaks servicetekniker fik onsdag morgen klokken lidt over 07.00 øje på en brand i Koldby mellem Thisted og Hurup. Her var der gået ild i en caport, der er bygget sammen med huset. Serviceteknikeren spottede ilden, da han kom kørende på Oddesundvej og ringede straks 112, inden han vendte om og kørte hen til adressen. Ægteparret i huset var uvidende om branden. Til deres held var en ambulance i nærheden, og her fik redningsfolkene hurtigt banket ægteparret og deres hund op. Ifølge Nordjyllands Beredskab blev det altafgørende, at serviceteknikeren opdagede branden. - Hvis ikke han havde ringet 112, så var branden gået i taget. Det handlede blot om minutter, siger indsatsleder ved Nordjyllands Beredskab Jesper Madsen. Hus er reddet Ægteparret kan formentligt takke serviceteknikeren for, at deres hus fortsat er beboeligt. - Konsekvensen havde været, at hele taget var brændt, og det ville have betydet skader på resten af huset. Ilden var også ved at finde vej igennem en dør fra carporten og ind i huset. Der er kraftige sodskader omkring døren i toppen, og var den gået igennem der, så havde der været brand i hele huset, oplyser indsatslederen. Station Hurup var til stede med tre biler. Da brandfolkene var fremme, skyndte de sig at lægge slanger ud. Det lykkedes at redde huset, men carporten stod ikke til at redde. Ifølge indsatslederen har ægteparret samt hunden det godt efter omstændighederne. Brandårsagen kendes ikke.

Referat:
Ilden var få minutter fra at få fat i taget.